PolyAgent/wiki_georgian_en_parallel_20231101 huggingface dataset:
განდგომილი ერთი: ვარსკვლავური ომების ამბავი

განდგომილი ერთი: ვარსკვლავური ომების ამბავი
„განდგომილი ერთი: ვარსკვლავური ომების ამბავი“ ან უბრალოდ განდგომილი ერთი — 2016 წლის ეპიკური კოსმოსური ოპერის ჟანრის ფილმი, გადაღებული გარეთ ედვარდსის მიერ, საიმონ ვაიცის და ტონი გილროის სცენარის მიხედვით, რომელიც ეფუძნება ჯონ ნოლის და გერი უიტას მიერ შემუშავებულ ამბავს. ფილმი გადაიღო Lucasfilm-მა, ხოლო დისტრიბუტორი არის Walt Disney Studios Motion Pictures. ეს არის პირველი კინოფილმი ვარსკვლავური ომების ანთოლოგიის სერიაში, რომლის მოქმედება მიმდინარეობს „ახალ იმედამდე“. ფილმში მთავარ როლებს ასრულებენ ფელისიტი ჯოუნსი, დიეგო ლუნა, რიზ აჰმედი, ბენ მენდელსონი, დონი იენი, მადს მიკელსენი, ალან ტუდიკი, ვენ ძიანი და ფორესტ უიტეკერი. განდგომილში მოთხრობილია აჯანყებულების ჯგუფის შესახებ, რომელიც ასრულებს სიკვდილის ვარსკვლავის ნახაზების მოპოვების მისიას.
ნოლმა ფილმის იდეა გადაღების დაწყებამდე ათი წლით ადრე წარადგინა. ნამუშევარი ტონით, სტილით და სხვა ელემენტებით განსხვავდება ვარსკვლავური ომების სხვა ფილმებისგან, მათ შორის — დასაწყისში ტრადიციული მოძრავი ტიტრების ამოღებით. გადაღებები დაიწყო ელსტრის სტუდიებში (ლონდონთან), 2015 წლის აგვისტოში და დასრულდა 2016 წლის თებერვალში. ძირითადი გადაღებების შემდეგ დამატებითი თარიღები დაინიშნა, რამდენიმე სცენის ხელახლა გადასაღებად (სცენარისტ გილროის პროცესში ჩართვით). ფილმის პრემიერა გაიმართა ლოს-ანჯელესში, 2016 წლის 10 დეკემბერს. იგი გამოვიდა აშშ-ში, 2016 წლის 16 დეკემბერს.
განდგომილმა ძირითადად დადებითი შეფასებები მიიღო, შესრულების, მოქმედების სცენების, საუნდტრეკის და ბნელი ტონის გამო, თუმცა, ზოგიერთი კრიტიკოსი უკმაყოფილო იყო პერსონაჟების დეტალიზაციით და ზოგიერთი მსახიობის გარეგნობის აღსადგენად კომპიუტერული ტექნოლოგიების გამოყენებით. მსოფლიო მასშტაბით მისმა შემოსავალმა მილიარდზე მეტი აშშ დოლარი შეადგინა, რამაც 2016 წლის რიგით მეორე ყველაზე შემოსავლიან ფილმად აქცია. იგი ნომინირებული იყო ოსკარზე, ხმის საუკეთესო მონტაჟის და საუკეთესო ვიზუალური ეფექტების კატეგორიებში.
რესურსები ინტერნეტში
Starwars.com-ზე
სქოლიო
2016 წლის ფილმები
2016 წლის 3D ფილმები
2010-იანი წლების სათავგადასავლო ფილმები
ამერიკული ფილმები
ამერიკული 3D ფილმები
ამერიკული სათავგადასავლო ფილმები
ამერიკული ფილმები რობოტებზე
გარეთ ედვარდსის ფილმები
IMAX-ის ფილმები
Lucasfilm-ის ფილმები
ვარსკვლავური ომების ფილმები
კლემენტ IX

კლემენტ IX (ერისკაცობაში ჯულიო როსპილოზი; დ. 28 იანვარი, 1600 — გ. 9 დეკემბერი, 1669) — რომის პაპი 1667–1669 წლებში.
ჯულიო როსპილოზი დაიბადა 1600 წლის 28 იანვარს დღევანდელი ტოსკანის რეგიონში. მიიღო უმაღლესი განათლება. დაეუფლა ფილოსოფიასა და თეოლოგიას. 1664 წელს იყო პაპის ნუნცია ესპანეთში. 1657 წელს გახდა კარდინალი.
ლიტერატურა
Rendina, Claudio (1993). I papi. Storia e segreti. Rome: Newton & Compton.
რომის პაპები
დაბადებული 28 იანვარი
დაბადებული 1600
გარდაცვლილი 9 დეკემბერი
გარდაცვლილი 1669
აძუტი-მომოიამა

აძუტი-მომოიამა
აძუჩი-მომოიამა (იაპ. 安土桃山時代) — პერიოდი 1568/1573-1600/1603 წწ. პერიოდის სახელწოდება მომდინარეობს გეოგრაფიული ფაქტორიდან. აძუჩის ციხესიმაგრე (შიგას პრეფექტურა) და მომოიამას ციხესიმაგრე (კიოტო).
ამ ეპოქაში დასრულდა იაპონიის ფეოდალური დაყოფა, რაც დაკავშირებულია ოდა ნობუნაგას (იაპ.織田 信長), ტოიოტომი ჰიდეიოშის (იაპ.豊臣 秀吉) და ტოკუგავა იეასუს (იაპ.徳川 家康) სახელებთან, რომლებიც იაპონიის ისტორიაში შევიდნენ, როგორც ”ქვეყნის სამი გამაერთიანებელი”.
ლიტერატურა
იაპონიის ისტორია
ლეგჰორნი

ლეგჰორნი — ქათმის ჯიში მეკვერცხული მიმართულებისა. გამოყვანილია XIX საუკუნეში აშშ-ში, იტალიური თეთრი ქათმის შეჯვარებით მინორულა, ესპანური ძიძგილა და სხვა ჯიშის ქათმებთან. ფერად თეთრი, წაბლისფერი, შავი ან ცისფერია. სხეულის აგებულებისა და ბიბილოს ფორმის მიხედვით არსებობს რამდენიმე სახესხვაობა. მამლის მასაა 2,3-2,7 კგ, დედლისა — 1,8-2,0 კგ. მეკვერცულობა 220-270 კვერცხი წელიწადში. საუკეთესო მოქცეული 300-ზე მეტ კვერცხს იძლევა. კვერცხის მასა 55-60 დ. ყოფილ სსრკ-ში პირველად 1925 წელს შემოიყვანეს. ადგილობრივ ქათმებთან შესაჯვარებლად და ახალი ჯიშების (რუსული თეთრი და სხვა) გამოსაყვანად იყენებდნენ.
საქართველოში ლეგჰორნი 1925-1927 წლებში შემოიყვანეს. აშენებდნენ მეკვერცხეობის ფაბრიკებში — სამგორის სამომშენებლოში, მეფრინველეობის ამიერკავკასიის ზონალურ საცდელ სადგურში, საქართველოს ზოოტენიკურ-სავეტერინარო სასწავლო-კვლევით ინსტიტუტის კრწანისის სასწავლო-ექსპერიმენტულ მეურნეობაში.
ლიტერატურა
ქათმის ჯიშები
ბარცხანის განძი

ბარცხანის განძი — გვიანი ბრინჯაოს ხანის კოლხეთის მატერიალური კულტურულის ძეგლი მდინარე ბარცხანის შესართავთან. აღმოაჩენილია XX საუკუნის დასაწყისში.
აღწერილობა
გადმოცემით იგი ძირითადად ბრინჯაოს მასიური იარაღებისაგან (თითქოს ჩუგლუგებისაგან) შედგებოდა. ამ განძის შესახებ მოტანილი ცნობები ა. იესენისათვის სიტყვიერად მიუწოდებია ცნობილ ნუმიზმატ ე. პახომოვს. თვით განძის ადგილსამყოფელი და შემდგომი ბედი უცნობია.
ლიტერატურა
ალ. რამიშვილი, „კოლხეთის მატერიალური კულტურის ისტორიიდან“: სამხრეთ-აღმოსავლეთ შავიზღვისპირეთის ბრინჯაოს ნაწარმი. - ბათუმი: საბჭ. აჭარა, 1974.
სქოლიო
კოლხეთის მატერიალური კულტურის ძეგლები
საქართველოში აღმოჩენილი განძები
ყოროლისწყალის ხეობა
სახარბედიო

სახარბედიო — სოფელი საქართველოში, სამეგრელო-ზემო სვანეთის მხარის სენაკის მუნიციპალიტეტში, მენჯის თემის შემადგენლობაში (სოფლები: ბათარია, პერტული, საგაბესკირიო, საწულეისკირიო, სახარბედიო, სკურია). მდებარეობს მდინარე ცივის მარცხენა მხარეს, ზღვის დონიდან 60 მ სიმაღლეზე. ქალაქ სენაკიდან დაშორებულია 6 კილომეტრით.
ისტორია
1820-იან წლებში სახარბედიო აღწერა ფრანგმა მოგზაურმა ჟაკ ფრანსუა გამბამ. მისი ცნობით სოფელში 200-მდე ოჯახი ცხოვრობდა. მისდევდნენ მესაქონლეობას, მეღორეობას. სოფელში მდებარეობდა კაზაკთა საგუშაგო. გამბას ცნობით სახარბედიოს ჰავა სავსებით ჯანსაღია.
დემოგრაფია
2014 წლის აღწერის მონაცემებით სოფელში ცხოვრობს 288 ადამიანი.
ლიტერატურა
სქოლიო
სენაკის მუნიციპალიტეტის სოფლები
ალახუელის პროვინცია

ალახუელის პროვინცია
ალახუელა — პროვინცია კოსტა-რიკაში. მდებარეობს ქვეყნის ჩრდილო–ცენტრალურ ნაწილში. ჩრდილოეთიდან ესაზღვრება ნიკარაგუა, შემდეგ კი საათის ისრის მიმართულებით ერედიის, სან-ხოსეს, პუნტარენასისა და გუანაკასტეს პროვინციები. შედგება 15 კანტონისგან. ფართობი 9 757,53 კმ²–ია, მოსახლეობა 848 146 ადამიანი (2011 წ).
პროვინციის დედაქალაქია ალახუელა. სხვა მნიშვნელოვანი ქალაქია სიუდად-კესადა.
ესპანელ კოლონიზატორთა გამოჩენამდე, პროვინციის ტერიტორია დასახლებული იყო ადგილობრივი ინდიელებით.
პროვინციაში მდებარეობს ორი აქტიური ვულკანი — არენალი და პოასი.
ალახუელის პროვინციას გადაკვეთს პანამერიკული გზატკეცილი.
გალერეა
იხილეთ აგრეთვე
კოსტა-რიკის პროვინციები
სქოლიო
კოსტა-რიკის პროვინციები
ომდურმანი

ომდურმანი — ქალაქი სუდანში, მდინარე თეთრი ნილოსის მარცხენა ნაპირზე, ცისფერი ნილოსის შესართავთან. მდებარეობს ზღვის დონიდან 178 მ სიმაღლეზე. 2008 წლის მოსახლეობის აღწერის მიხედვით ქალაქში ცხოვრობდა 2,395,159 ადამიანი. ქალაქებთან ხარტუმსა და ჩრდილოეთ ხარტუმთან ერთად ქმნის ერთიან „სამმაგ ქალაქსა“ და ქვეყნის მთავარ კულტურულ და ინდუსტრიულ ცენტრს. 1912 წელს ომდურმანში დაარსდა ისლამური უნივერსიტეტი, რომელსაც საუნივერსიტეტო სტატუსი 1965 წლიდან აქვს. ქალაქში არის დიდი ბაზარი. ომდურმანი სატრანსპორტო ცენტრია. განვითარებულია უდაბნო ტიპის კლიმატი. ივლისი და აგვისტო ნალექიანია.
რესურსები ინტერნეტში
სუდანის ქალაქები
პერალტა-დე-ალკოფეა

პერალტა-დე-ალკოფეა — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სომონტანო-დე-ბარბასტროს კომარკის შემადგენლობაში. ფართობი — 116,10 კმ². მოსახლეობა — 563 კაცი (2020 წ.).
იხილეთ აგრეთვე
უესკის მუნიციპალიტეტები
რესურსები ინტერნეტში
Gran Enciclopedia Aragonesa - პერალტა-დე-ალკოფეა
სქოლიო
უესკის მუნიციპალიტეტები
Nīca Municipality

Nīca Municipality is a former municipality in Courland, Latvia. The administrative center was the village of Nīca. As of 2020, the municipality's population was 3,100.
Geography
The municipality was located in western Latvia, on the coast of the Baltic Sea. The westernmost point in Latvia was located within its territory. The highest elevation point is Pūsēnu hill at . Parts of the municipality lie below sea level. Its geography is dominated by coastal plains, and its territory is part of the Bartava Plain region.
History
The municipality was formed in 2009 by merging Nīca parish and Otaņķi parish, as part of the 2009 administrative reform.
Nīca Municipality ceased to exist on 1 July 2021, when it was merged into the newly-formed South Kurzeme Municipality.
Subdivision
The municipality was subdivided into 2 parishes, namely:
Nīca parish
Otaņķi parish
See also
Administrative divisions of Latvia (2009)
References
External links
Nīca Municipality on OpenStreetMap
Former municipalities of Latvia
მანასაროვარი

მანასაროვარი, მაპამიუმ-ცო, მაპამ-იუმცო — მაღალმთიანი მტკნარწყლიანი ტბა სამხრეთ-დასავლეთ ჩინეთში, ტიბეტის ავტონომიურ რეგიონში. გაწოლილია ტიბეტის მთიანეთზე, მთა კაილასის სიახლოვეს, მთათაშუა ხეობაში, რომელიც სამხრეთიდან შემოსაზღვრულია ჰიმალაით, ხოლო ჩრდილოეთიდან კაილასის ქედით. მდებარეობს ზღვის დონიდან 4586 მ სიმაღლეზე. ზედაპირის ფართობი 412 კმ², საშუალო სიღრმე 46 მ, მაქსიმალური სიღრმე 90 მ. დასავლეთიდან აღმოსავლეთისაკენ გადაჭიმულია 23 კმ-ზე, ხოლო ჩრდილოეთიდან სამხრეთისაკენ დაახლოებით 25 კმ-ზე.
აქვს შედარებით მომრგვალო ფორმა. მანასაროვარი განგა-ჩუს 10 კილომეტრიანი ფშანით დაკავშირებულია ტბა ლანგა-ცოსთან. წყალუხვობისას, როდესაც მანასაროვარი ივსება ხდება მისი წყლების ჩადინება ლანგა-ცოში. ტიბეტელი ბუდისტებისთვის ეს დრო დიდი დღესასწაულია: წყლის ბალანსი დადებითი და უარყოფითი ენერგიის ჰარმონიის სიმბოლოა. დიდი ხნის განმავლობაში იყინება. დაბალი ტემპერატურის პირობებში ზაფხულშიც კი წარმოიქმნება ტბაზე ყინულის ქერქი.
დამახასიათებელია მაღალმთიანი კლიმატი. ტბის რაიონი ვრცელდება სუბტროპიკული და სუბეკვატორული კლიმატის სარტყლების საზღვარზე. ნიშანდობლივია ტემპერატურის მკვეთრი დღე-ღამური რყევები. დღისით, მზეზე წყალი თბება +4°С-მდე. ჰაერის საშუალო ტემპერატურა იანვარში –14,2°С, ხოლო ივნისში 3,5°С. ატმოსფერული ნალექების წლიური რაოდენობა დაახლოებით 400 მმ შეადგენს. ნალექების 87 % ივნისში და სექტემბერშია. ტბის სიახლოვეს ცხელი წყაროებია.
წყალი ძალიან სუფთაა და გამჭვირვალე, ხილვადობა ათეულობით მ-ს შეადგენს. ფსკერი ქვიანია, ქვები წვრილია და ბასრი. მანასაროვარის სიახლოვესაა სატლეჯის, ინდის, გჰაგჰრისა და ბრაჰმაპუტრის სათავეები.
ტიბეტური ლეგენდების თანახმად, მანასაროვარი კარიბჭეა ფიზიკურ სამყაროსა და საიქაო სამყაროს შორის. რელიგიური მომლოცველობის ადგილია. ინდუიზმსა და ბუდიზმში მისი მნიშვნელობა დიდია. წარსულში ტბის სიახლოვეს აღმართული იყო 8 მონასტერი. შემორჩენილია ჩერკიპის, იერნგოსა და ბიონრის მონასტრების ნანგრევები. ტრუგოს, სერალუნგის, გოსულის, ჩიუ-გუმპისა და ლანგბონის მონასტრები აღდგენილია 1980-იან წლებში.
გალერეა
რესურსები ინტერნეტში
მანასაროვარი — ჩინური ბუდისტური ენციკლოპედია
სქოლიო
ჩინეთის ტბები
ლატაკიის მინტაკა

ლატაკიის მინტაკა — სირიის არაბული რესპუბლიკის ლატაკიის მუჰაფაზის (რეგიონის) ერთ-ერთი მინტაკა (პროვინცია). 2004 წლის მოსახლეობის საყოველთაო აღწერის მიხედვით ლატაკიის პროვინციაში დაახლოებით 526 888 ადამიანი ცხოვრობს. პროვინციის ფართობია 971,61 კმ².
სქოლიო
სირიის მინტაკები
თემურლენგის მესამე ლაშქრობა საქართველოში

თემურლენგის მესამე ლაშქრობა საქართველოში
თემურლენგის მესამე ლაშქრობა — შუააზიელი მხედართმთავრის თემურლენგის საქართველოში ლაშქრობების ერთ–ერთი ეტაპი. ლაშქრობა მოეწყო 1394 წლის გაზაფხულზე. მიმდინარეობდა სამცხე-საათაბაგოს ტერიტორიაზე.
მიმდინარეობა
1387 წლის ლაშქრობის შემდეგ თემურლენგი 1394 წლამდე საქართველოში აღარ გამოჩენილა. თემურლენგმა აზიაში და ირანში „წესრიგის“ დამყარების შემდეგ რამდენიმეჯერ თოხთამიშის წინააღმდეგ ილაშქრა. 1391 წლის 18 ივნისს დიდი ბრძოლა მოხდა თემურლენგსა და თოხთამიშის არმიებს შორის კუნდუხჩასთან ჩისტიპოლსა და სამარას შორის. აღნიშნული ბრძოლა თემურლენგის გამარჯვებით დასრულდა. შემდეგ შუა აზიაში დაბრუნდა და დაიწყო მზადება ახალი ლაშქრობისათვის ირანისა და მისი მიმდებარე ქვეყნების, მათ შორის ამერკავკასიის დასაპყრობად.
1392-1393 წწ. თემურლენგმა ილაშქრა და ააოხრა ცენტრალური ირანის ქალაქები, შემდეგ ბაღდადი, სირია და ა. შ. 1394 წლის გაზაფხულზე მოადგა სამხრეთ საქართველოს და ოთხი სარდალი 40 000-იანი ლაშქრით გააგზავნა სამცხე-საათაბაგოს დასრბევად. სამცხიდან დაბრუნებული ლაშქარი კოლის ველზე შეუერთდა თემურლენგის მთავარ ლაშქარს. სამცხის ლაშქრობის მიზანი, როგორც ჩანს უნდა ყოფილიყო ნადავლის მოპოვება და მთავარი ლაშქრის მომზადება ახალი უფრო დიდი ლაშქრობისათვის, რომელიც შედგა იმავე წლის შემოდგომაზე არაგვის ხეობაში თვით თემურლენგის მეთაურობით.
იხილეთ აგრეთვე
თემურლენგის ლაშქრობები საქართველოში
თემურლენგის პირველი ლაშქრობა საქართველოში
თემურლენგის მეორე ლაშქრობა საქართველოში
თემურლენგის მეოთხე ლაშქრობა საქართველოში
თემურლენგის მეხუთე ლაშქრობა საქართველოში
თემურლენგის მეექვსე ლაშქრობა საქართველოში
თემურლენგის მეშვიდე ლაშქრობა საქართველოში
თემურლენგის მერვე ლაშქრობა საქართველოში
ლიტერატურა
საქართველოს ისტორია, ტ. II, თბ. 2008 წ. გვ. 91
3
ჰართიზი

ჰართიზი — სოფელი აზერბაიჯანში, გუბადლის რაიონში.
რესურსები ინტერნეტში
გუბადლის რაიონის სოფლები
Motörhead (ალბომი)

Motörhead (ალბომი)
Motörhead — ბრიტანული მძიმე მეტალ ჯგუფ მოუტერჰედის სადებიუტო ალბომი. გამოვიდა 1977 წელს, ლეიბლ Chiswick Records-ზე.
სიმღერების სია
თავდაპირველი გამოცემა
Motorhead (იენ კილმისტერი) – 3:13
Vibrator (ლარი უოლისი, დეს ბრაუნი) – 3:39
Lost Johnny (კილმისტერი, მიკ ფარენი) – 4:15
Iron Horse/Born to Lose (ფილ ტეილორი, მიკ ბრაუნი, გაი ლოურენსი) – 5:21
White Line Fever (ედი კლარკი, კილმისტერი, ტეილორი) – 2:38
Keep Us on the Road (კლარკი, კილმისტერი, ტეილორი, ფარენი) – 5:57
The Watcher (კილმისტერი) – 4:30
Train Kept A-Rollin' (ტინი ბრედშოუ, ჰოვარდ კეი, ლოის მენი) – 3:19
დამატებითი სიმღერები
City Kids (უოლისი, დანკან სანდერსონი) – 3:24
თავდაპირველად გამოვიდა სიმღერის Motorhead B-მხარე.
Beer Drinkers and Hell Raisers (ბილი გიბონსი, დასტი ჰილი, ფრენკ ბირდი) – 3:27
On Parole (უოლისი) – 5:57
Instro (კლარკი, კილმისტერი, ტეილორი) – 2:27
I'm Your Witch Doctor (ჯონ მეიელი) – 2:58
ტრეკები 10-13 თავდაპირველად გამოვიდა EP-ს Beer Drinkers and Hell Raisers შემადგენლობაში 1980 წელს.
პერსონალი
მოუტერჰედი
ლემი კილმისტერი – ბას გიტარა, ვოკალი;
ედი კლარკი – გიტარა;
ფილ ტეილორი – დასარტყმელი საკრავები.
პროდუქცია
პროდიუსერი – ჯონ კინი
ინჟინერი – ჯონ ბერნსი
მასტერინგი - ადამ სკიპინგი
აღმასრულებელი პროსდიუსერები – მოტერჰედი/ჯონ ბერნსი
ლოგო – ჯო პეტანიო
იხილეთ აგრეთვე
სქოლიო
მოუტერჰედის ალბომები
1977 წლის ალბომები
1977 წლის სადებიუტო ალბომები
კვესრევი

კვესრევი — სოფელი საქართველოში, იმერეთის მხარის ხარაგაულის მუნიციპალიტეტში (ბორითის თემი). მდებარეობს მდინარე ძირულის ხეობაში. ზღვის დონიდან 560 მეტრი. ხარაგაულიდან 28 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 46 ადამიანი.
ლიტერატურა
სქოლიო
ხარაგაულის მუნიციპალიტეტის სოფლები
ძვ. წ. 743

ძვ. წ. 743 — წლების რაოდენობა ქრისტესშობამდე.
მოვლენები
დაიბადნენ
გარდაიცვალნენ
ყლარსის კოშკი

ყლარსის კოშკი — არქიტექტურული ძეგლი, თავდაცვითი ნაგებობა, მდებარეობს გორის მუნიციპალიტეტის სოფელ ყლარსიდან სამხრეთ-დასავლეთით 1 კმ-ზე, მაღალ მთაზე. აგებულია გვიან შუა საუკუნეებში.
კოშკი ნაგებია დიდი ზომის ფლეთილი ქვით დუღაბზე. ალაგ-ალაგ წყობა შევსებულია წვრილი ქვებით.
სამსართულიანი კოშკი გეგმით კვადრატს წარმოადგენს. სამხრეთით მეორე სართულზე თაღოვანი შესასვლელია, აღმოსავლეთით სწორკუთხა სარკმელი და სათოფურებია.
მესამე სართულის დიდი ნაწილი ჩამონგრეულია.
პირველი სართულის სამხრეთი კედლის აღმოსავლეთი ნაწილი ჩამონგრეულია. კოშკის კედლები დაბზარულია.
ლიტერატურა
შიდა, ქართლი, პატარა და დიდი ლიხვის ხეობების არქიტექტურული მემკვიდრეობა, ტ. I, თბ., 2002, გვ., 208
გორის მუნიციპალიტეტის კოშკები
Chaco National Park

Chaco National Park
The Chaco National Park is a national park of Argentina, located in the province of Chaco. It has an area of 150 km2. It was created in 1954 in order to protect a sample of the Eastern Chaco, composed mainly of warm lowlands, with an annual summer rainfall between 750 and 1,300 mm.
This park is a protected area for the quebracho trees. Forests of quebracho colorado chaqueño (Schinopsis balansae) were once located in the north of Santa Fe and the western half of Chaco, and had entered the northeast region of the province of Corrientes. Its strong wood and its abundant tannin caused it to be over-exploited for a century.
The area harbors several environments: scrubland, savanna, swamps, and small lakes. The scrubland is the habitat of the red quebracho (Schinopsis lorentzii), white quebracho (Aspidosperma quebracho-blanco), algarrobo (Prosopis alba), and lapacho (Tabebuia spp.), all of which are commercially valuable species. The fauna includes large predators such as cougars. In the lakes one finds yacare caimans and capybaras. Elsewhere there are armadillos, South American tapirs and plains viscachas, as well as birds (more than 340 species). The fauna also includes the black howler monkey (Alouatta caraya).
Indigenous communities of the Mocoví and Toba peoples are found in the protected area.
See also
Campo del Cielo
References
Administración de Parques Nacionales - Argentina's National Park Administration (in Spanish)
National parks of Argentina
Protected areas of Chaco Province
Protected areas established in 1954
Humid Chaco
ალტა

ალტა — ქალაქი აშშ-ში. მდებარეობს აიოვის შტატში, ბუენა-ვისტის ოლქში. 2010 წლის მონაცემებით ქალაქის მოსახლეობა შეადგენს 1883 კაცს.
იხილეთ აგრეთვე
აიოვის ქალაქების სია
აიოვის ქალაქები
Cephalotes bloosi

Cephalotes bloosi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
ჭიანჭველები
ჰანს ჰააზი (მიკოლოგი)

ჰანს ჰააზი (მიკოლოგი)
ჰანს ჰააზი (დ. 5 ნოემბერი, 1904 — გ. 16 აპრილი, 2003) — გერმანელი მიკოლოგი. მისი საავტორო ბოტანიკურ-მიკოლოგიური შემოკლებაა .
ბიოგრაფია
დაიბადა 1904 წლის 5 ნოემბერს, კარლსრუეში. 1925 წლიდან 1929 წლამდე ბიოლოგიას და სხვა საგნებებს სწავლობდა შტუტგარდის უნივერსიტეტში. 1932 წელს, გერმანელ ბოტანიკოსთან და პროფესორთან, რიჩარდ ჰარდერთან ერთად დაიცვა სადოქტორო დისერტაცია „ვიურტემბერგის ზოგიერთი რაიონის ტყის მასივის ხმელეთის დიდი სოკოები“. ამ ნამუშევრისთვის იგი მიჩნეულია სოკოების სოციოლოგიის და ეკოლოგიის ერთ-ერთ ფუძემდებლად.
1976 წლიდან იყო გერმანიის მიკოლოგიური საზოგადოების საპატიო თავმჯდომარე.
ლიტერატურა
Ulrich Kull: Hans Haas: 1904-2003. Jahreshefte der Gesellschaft für Naturkunde in Württemberg 159:305-308, 2003.
Gerhard Kost: Nachruf auf unseren Ehrenvorsitzenden Dr. Hans Haas. Zeitschrift für Mykologie 69:155-166, 2003.
Ernst Dittrich: Nachruf zum Tode von Herrn Dr. Hans Haas. Südwestdeutsche Pilzrundschau. 39: 59–60, 2003.
Helmut Herwanger: Oberschwäbische Botaniker aus fünf Jahrhunderten. Jahreshefte der Gesellschaft für Naturkunde in Württemberg 170, Teil 2, 187–192, 2014 (Foto S. 187).
დაბადებული 5 ნოემბერი
დაბადებული 1904
გარდაცვლილი 16 აპრილი
გარდაცვლილი 2003
გერმანელი მიკოლოგები
მარშალ ჰერსკოვიცი

მარშალ ჰერსკოვიცი (დ. 23 თებერვალი, 1952, ფილადელფია) — ამერიკელი სცენარისტი, რეჟისორი და პროდიუსერი. გადაღებული აქვს ორი ფილმი.
ფილმოგრაფია
რესურსები ინტერნეტში
ამერიკელი პროდიუსერები
ამერიკელი კინორეჟისორები
დაბადებული 1952
დაბადებული 23 თებერვალი
ჯონ ორტიზი

ჯონ ორტიზი (ინგლ. John Ortiz; დ. 23 მაისი, 1968 წელი) ამერიკელი მსახიობია, რომელიც ცნობილია არტურო ბრაგას როლის შესრულებით ფილმებში — "Fast & Furious" და "Fast & Furious 6". მის სხვა კინოპროექტები არის — "American Gangster", "Silver Linings Playbook", "Kong: Skull Island" და "Aliens vs. Predator: Requiem". ტელევიზიაში ორტიზი ცნობილია ნელსონ მარკესის როლით სერიალში — "Lush Life", რუბენ სომარიბას როლით — "The Job" და კარლოს ტავარესის როლით დრამაში — "Clubhouse". იგი ასევე გამოჩნდა რამდენიმე სხვა დრამაში, მათ შორის "Law & Order", "Touched by an Angel", "El Cantante", "Luck", "Togetherness" და "The Guest Book". ამერიკელი არტისტი ასევე მუშაობდა აღმასრულებელ პროდიუსერად. ჯონი ასევე არის "LAByrinth" თეატრალური კომპანიის თანადამფუძნებელი / სამხატვრო ხელმძღვანელი. ორტიზმა ფილმ — "Jack Goes Boating" - ში შესრულებული როლისთვის მოიგო "Independent Spirit Award". მან მოიპოვა Screen Actors Guild Award - ის ნომინაცია ფილმში — "American Gangster".
პირადი ცხოვრება
ჯონ ორტიზი დაიბადა ბრუკლინში, ნიუ იორკი, აშშ. ის პუერტო – რიკოელი წარმოშობისაა. ორტიზი დაქორწინებულია ჯენიფერ ორტისზე და წყვილს ჰყავს ვაჟი, სახელად კლემენტი. ოჯახი ამჟამად ცხოვრობს კალიფორნიაში. ორტიზი აქტიურიდ იყენებს სოციალურ ქსელებს, განსაკუთრებით Twitter – ს.
კარიერა
ჯონ ორტიზი პირველად ტელევიზიაში გამოჩნდა 1992 წელს, დრამატულ სერიალში — "Law & Order". შემდეგ ის გამოჩნდა ფილმებში — "Carlito's Way" და "Lotto Land".
1996 წელს მან მიიღო ნელსონ მარკესის როლი სერიალში — "Lush Life". ერთი წლის შემდეგ, ის გამოჩნდა სერიალში — "Touched by an Angel".
1997 წელს ჯონმა მიიღო როლი სატელევიზიო სერიალში — "Riot". ამის შემდეგ მსახიობმა მიიღო მონაწილეობა ფილმებში — "The Opportunists" და "Before Night Falls".
2001 წელს მან მიიღო რუბენ სომარიბას როლი სერიალში — "The Job". იმავე წელს იგი გამოჩნდა ორ სერიალში — "Law & Order" და "The Handler".
2004 წელს ორტიზმა მიიღო კარლოს ტავარესის როლი დრამაში "Clubhouse". ორი წლის შემდეგ მან გადაიღო ფილმები — "El Cantante", "Take Lead" და "Miami Vice". ამის შემდეგ, იგი მალევე გამოჩნდა ბიოგრაფიულ–კრიმინალურ ფილმში "American Gangster" და ასევე იმონაწილევა სატელევიზიო სერიალში — "Anatomy of Hope".
ჯონ ორტიზმა 2010 წელს ითამაშა ფილმში — "Jack Goes Boating". იგი ასევე მსახურობდა ამ ფილმის აღმასრულებელ პროდიუსერად. ერთი წლის შემდეგ, იგი გადაიღეს სერიალში "Luck". 2013 წლიდან 2015 წლამდე ჯონი მუშაობდა როგორც მცირე ეკრანულ, ასევე დიდ ეკრანულ პროექტებში, როგორიცაა: "Fast & Furious 6", "César Chávez", "The Drop", "Blackhat", "Togetherness" და "Steve Jobs". 2016 და 2017 წლებში იგი გამოჩნდა ფილმებში — "The Finest Hours", "‘A Woman, a Part", "Kong: Skull Island", "A Dog's Purpose" და "Going in Style".
რესურსები ინტერნეტში
https://www.thefamouspeople.com/profiles/john-ortiz-35423.php
https://articlebio.com/john-ortiz
https://www.tribute.ca/people/biography/john-ortiz/9499/
https://www.imdb.com/name/nm0651159/bio?ref_=nm_ov_bio_sm
ამერიკელი მსახიობები
დაბადებული 23 მაისი
დაბადებული 1968
XX საუკუნის ამერიკელი მამაკაცი მსახიობები
კოზაცკე (დაბა)

კოზაცკე (დაბა)
კოზაცკე — დაბა უკრაინაში. მდებარეობს ხერსონის ოლქის ბერისლავის რაიონში. 2013 წელს დაბის მოსახლეობა 3746 კაცს შეადგენდა.
რესურსები ინტერნეტში
დაბის ამინდი
ბერისლავის რაიონის დაბები